《病中逢秋欣然慰怀作五言呈两倅》
宋代·刘敞

过更縻远戍，怀禄滞归休。一卧淮阳阁，三防塞外秋。

伤时惟恸哭，谢病不幽忧。主画稀前辈，忘形赖隽游。

韩棱才抗俗，枚叔赋无俦。感慨今如此，支离尚有瘳。

凉风雁南去，清夜火西流。江海鲈鱼兴，何当泛斗牛。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。